Document ID: 31996R0319

ΚΑΝΟΝΙΣΜΟΣ (ΕΚ) αριθ. 319/96 ΤΗΣ ΕΠΙΤΡΟΠΗΣ της 21ης Φεβρουαρίου 1996 περί παρέκκλισης, για την περίοδο εμπορίας 1996/97, από τις προθεσμίες που προβλέπονται στο άρθρο 5 παράγραφος 1 και 2 του κανονισμού (ΕΟΚ) αριθ. 1558/91 περί λεπτομερειών εφαρμογής του καθεστώτος ενισχύσεως στην παραγωγή για τα μεταποιημένα προϊόντα με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι το άρθρο 5 του κανονισμού (ΕΟΚ) αριθ. 1558/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2529/95 (4), έχει προβλέψει, όσον αφορά τις τομάτες, μια προκαταρκτική σύμβαση μεταξύ παραγωγού και μεταποιητού, που πρέπει να συναφθεί το αργότερο στις 16 Φεβρουαρίου 7 ότι, λαμβάνοντας υπόψη τις ειδικές κλιματολογικές συνθήκες που παρουσιάσθηκαν στις κυριότερες περιοχές παραγωγής της Κοινότητας, πρέπει, για την περίοδο εμπορίας 1996/97, να αναβληθούν για χρονική εύλογη περίοδο οι προθεσμίες συνάψεως των προκαταρκτικών συμβάσεων μεταξύ παραγωγών και μεταποιητών, όπως επίσης και της διαβιβάσεώς τους στον αρμόδιο εθνικό οργανισμό 7
ότι, λόγω του επείγοντος, ο παρών κανονισμός πρέπει να αρχίσει να ισχύει την ημέρα της δημοσίευσής του 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 5 παράγραφοι 1 και 2 του κανονισμού (ΕΟΚ) αριθ. 1558/91 και για την περίοδο εμπορίας 1996/97, η προθεσμία συνάψεως των προκαταρκτικών συμβάσεων καθορίζεται για τις 21 Μαρτίου 1996 και η προθεσμία διαβιβάσεως στους αρμόδιους οργανισμούς του αντιγράφου της προκαταρκτικής συμβάσεως καθορίζεται για τις 30 Μαρτίου 1996.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 1996.

Labels: 10
17
19